Možno sprístupniť !

Predkladacia  správa

	Vláda SR na svojom zasadnutí dňa 2. októbra 2003 uznesením  vlády SR č. 936 vymenovala JUDr. Mateja Sudora do funkcie riaditeľa Národného bezpečnostného úradu od 3. októbra 2003 do 31. októbra 2003.
	Podľa § 102 zákona č. 312/2001 Z.z. o štátnej službe a o zmene a doplnení  niektorých zákonov v znení neskorších predpisov ( ďalej len zákon o štátnej službe ) predstavenému v politickej funkcii v služobnom úrade okrem ministerstva  a vedúcemu úradu určí funkčný plat ten, kto ho vymenoval ak osobitný predpis neustanovuje inak.
	V zmysle § 40 ods. 4 zákona NR SR č. 575/2001 o organizácií činnosti vlády a organizácií ústrednej štátnej správy platové náležitosti predsedov ostatných ústredných orgánov štátnej správy a riaditeľa Národného bezpečnostného úradu  určuje  vláda podľa osobitného predpisu, ktorým je zákon o štátnej službe. 
	V zmysle vyššie uvedeného predkladám návrh na určenie platových náležitostí riaditeľovi Národného bezpečnostného úradu.
	Vzhľadom na uvedenie osobných a platových údajov nemožno tento materiál podľa § 9 ( ochrana osobnosti a osobných údajov )  ods. 1 zákona č. 211/2000 Z.z.  o slobodnom prístupe k informáciám a o zmene a doplnení niektorých zákonov ( zákon o slobode informácií ) sprístupňovať.